32000R2601
L 300/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2601/2000 НА КОМИСИЯТА
от 17 ноември 2000 година
за определяне на подробни правила за прилагането на Регламент (EО) № 2494/95 на Съвета относно момента на въвеждане на покупните цени в хармонизирания индекс на потребителските цени
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2494/95 на Съвета от 23 октомври 1995 г. относно хармонизираните индекси на потребителските цени (1), и по-специално член 4 и член 5, параграф 3 от него,
след консултация с Европейската централна банка (2),
като има предвид, че:
(1)
По силата на член 5, параграф 1, буква б) от Регламент (EО) № 2494/95 от всяка държава-членка се изисква да изработи Хармонизиран индекс на потребителските цени (ХИПЦ), като се започне с индекса за януари 1997 г.
(2)
Съгласно член 2, буква a), параграф 3 от Регламент (EО) № 1749/96 на Комисията от 9 септември 1996 г. за първоначално прилагане на мерките за Регламент (EО) № 2494/95 на Съвета относно хармонизираните индекси на потребителските цени (3), последно изменен с Регламент (EО) № 1688/98 на Съвета (4), цените използвани в ХИПЦ са покупните цени, заплащани от домакинствата за купуване на отделни стоки и услуги в парични сделки.
(3)
Съществуват значителни възможности за процедурни различия по отношение на момента на въвеждане на покупните цени в ХИПЦ. Необходима е хармонизирана методология за определяне на този момент, за да се гарантира, че ХИПЦ отговарят на изискванията за сравнимост на член 4 от Регламент (EО) № 2494/95, по-специално за продукти, по отношение на които може да има разлика между времето на закупуване, плащане или доставка и времето на потребление.
(4)
Правилата в настоящия регламент съответстват на определенията, посочени в Европейската система от сметки 1995 (ЕSA 95) установена с Регламент (EО) № 2223/96 на Съвета от 25 юни 1996 г. за Европейската система от национални и регионални сметки в Общността (5), последно изменен с Регламент (EО) № 448/98 (6) и доколкото ЕSA 95 съответства на целите на ХИПЦ.
(5)
По-специално точка 3.89 от ЕSA 95 постановява, че стоките и услугите трябва като цяло да бъдат регистрирани, когато се създава задължение за плащане, тоест когато възниква задължение на купувача към продавача.
(6)
ХИПЦ следва да отразява промяната в цената спрямо базисния период въз основа на промяната в разхода при поддържане на структурата на потребление на домакинствата и на демографската структурата на потребителите.
(7)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/EИО на Съвета, Евратом (7),
ПРИЕ НАСТОЯЩИЯ РЕГЛАМЕНТ:
Член 1
Цел
Целта на настоящия регламент е да хармонизира момента на регистриране и въвеждане на покупните цени в хармонизирания индекс на потребителките цени (наричан по-долу ХИПЦ), за да гарантира, че ХИПЦ са надеждни и целесъобразни и отговарят на изискванията за сравнимост, определени в член 4 от Регламент (EО) № 2494/95.
Член 2
Момент на въвеждане
Цените, използвани в ХИПЦ са покупните цени, заплащани от домакинствата за отделни стоки и услуги в парични сделки. Цените на стоките се въвеждат в ХИПЦ за месеца, през който са наблюдавани. Цените на услугите се въвеждат в ХИПЦ за месеца, през който може да започне потреблението на услугата на наблюдаваната цена.
Член 3
Приложение
Разпоредбите на настоящия регламент се прилагат от държавите-членки през декември 2000 г. и влизат в сила с индекса за януари 2001 г.
Член 4
Влизане в сила
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички-държави-членки.
Съставено в Брюксел на 17 ноември 2000 година.